Elin Kåven

Elin Kåven (født 25. oktober 1979 i Hammerfest) er en samisk musikkartist og danser.  

Kåven er slekt med trollkåven Johan Kaaven. Han var broen til oldefaren hennes, Mathias Kåven. 

Elin Kåven er kjent for sin fascinasjon for folkesagn, samisk mytologi og naturen, og fikk kallenavnet "The Arctic fairy" av sitt publikum i utlandet. Og hun har skapt sin egen musikksjanger "Arktisk folk pop". Under Sami Music Awards i 2018 vant hun klassen årets låtskriver for sine komposisjoner i perioden 2015-2017.

Kåven har siden 2013 vært leder i foreningen Sami Komponisttat/ Samiske komponister, som jobber for å fremme samisk musikk.

Biografi 
Hun er oppvokst i Karasjok der hun som barn var med i samiske TV-programmer og radioprogrammer i NRK, blant annet barneradioprogrammet Skilla-skalla. 

Elin Kåven har spilt 300 konserter i over 11 land siden 2008, inklusive Sverige, Tyskland, Sveits, Latvia, Russland, Japan, Venezuela, Storbritannia, Georgia og Aserbajdsjan.  

I 2004 var hun med i den samiske sangkonkurransen Hei Lola i Kautokeino der hun deltok med sin egen sang «Čáhppes stuorra eatnamis» (I den svarte store verden). Etter denne konkurransen knyttet hun til seg kontakter som hjalp henne videre i musikkbransjen.    

Hennes debutalbum Jikŋon Musihkka – Frozen Music, produsert av Ole Jørn Myklebust, kom ut desember 2009 på det samiske plateselskapet DAT o/s. Dette albumet inneholder sangen «Áibbas Jaska/All Still» som hun vant Sami Grand Prix – og kom på andreplass på «Liet Lavlut» som hun deltok med på European Song contest for minority languages i 2008. «Du Lusa/To where you are» er også med på albumet. Denne sangen deltok hun med på Sami Grand Prix i 2009, der den kom på andreplass.  

Året 2011 ble hun utnevnt til «Årets Samiske artist» av Scene Finnmark/Sapmi Music. Samme året ga hun ut singelen Lihkku Niehku/Dream of Fortune, produsert av Juhani Silvola, under by:Larm i Oslo i februar, og også spilt inn en musikkvideo til denne singelen som b.la er blitt spilt på NRK svisj.  Og ga ut live-DVD med konsert fra Risscenen.   

I august 2011 lagde hun sitt første radioprogram for den sveitsiske radiostasjonen Toxic.fm. Hun var gjesteprogramleder i en periode hvor hun presenterte samisk musikk.  

Hennes andre album "Maizan - Thaw Album" kom ut i 2012, og ga henne kontrakt med det tyske plateselskapet Nordic Notes.  

Albumet ble lansert av det tyske plateselskapet Nordic Notes i ti Europeiske land i 2015. På dette albumet er Juhani Silvola produsent, han samarbeidet med Elin Kåven siden 2008.  

Elin Kåven lanserte sitt tredje album «Eamiritni – Rimeborn» i februar 2016. Dette albumet blir også produsert av Juhani Silvola (Adjágas, Highasakite).

Hennes tredje soloalbum ”Eamirtini-Rimeborn” ble utgitt i Europa i november 2015 og har fått svært gode kritikker. Den nordiske utgivelsen var i februar 2016 og i mars 2016 var albumet nr 11 på ”World Music Chart Europe”. 

Sagt om Elin Kåven og «Eamiritni-Rimeborn»

General-Anzeiger (Bonn): “She unites the traditions of the Sámi with hypnotically beautiful modern melodies and a voice that is out of this world, a fairy’s, as it were”.

Terningkast 6/Romerikes Blad: «Eamiritini er et strålende eksempel på fornyelse og revitalisering av eldgammel musikktradisjon uten at grunntonene går tapt. Et strålende album!

Elin & The Woods 
2016 gikk Robin Mortensen Lynch og Elin Kåven sammen og opprettet bandet "Elin & The Woods", der musikksjangeren er electrojoik. Deres første utgivelse - låten "First Step in Faith - Oadjebasvuhtii", var på finalen i Melodi Grand Prix 2017.

Tribal Fusion Magedans 
Kåven har siden 2006 undervist den moderne magedansstilen Tribal Fusion på Madam Qadam Orientalske magedansskole i Oslo. I tillegg har hun reist rundt i Norge, Skandinavia og England og undervist i denne dansestilen. Hun sees på som en av pionerene i Tribal Fusion dans i Norge. I 2011 ble hun invitert å være med i en britisk dokumentar om den alternative magedansscenen i England kalt Fellowship of the weird. Denne dokumentaren er den første i sitt slag i verden, den følger en håndfull magedansere til magedansfestivalen Gothla.uk, der Elin Kåven opptrådte for første gang i 2009, og hun underviste og opptrådte der i 2010 og 2011.

Diskografi 
2017 Elin & The Woods "First Step in Faith- Oadjebasvuhtii", Digital single,  Step In Faith records 

2015 Stálu Fápmu, Nordic Notes, digital single.

2015 Eamiritni –Rimeborn , Nordic Notes, CD album, 12 tracks (released  worldwide except Nordic countries)  

2015 Hiras, Nordic Notes, digital single. 

2015. Lynxie,  Nordic Notes, digital single.

2014 Compilation Nordic Notes Vol 2, "Ulda Nikta - Ulda allures", 1 track. 

2014 Elin Kaaven "Sami Soga Lavlla - Sami Anthem", Digital Single DAT o/s

2013 Elin Kaaven "Maizan - Thaw" - CD Album, Nordic Notes, 9 tracks

2013 Isogaisa festival – CD, Compilation, 2 tracks. 

2012 Elin Kaaven "Maizan - Thaw" - CD Album, DAT o/s, 9 tracks

2012 Elin Kaaven "Vaimmu cuovga/Heartlight" - Digital single, DAT o/s, 1 track

2011 "Aibbas Jaska/All Still", Compilation, by:Larm, 1 track

2011 Elin Kaaven "Jiknon musihkka-Frozen music Live", DVD, DAT o/s. 

2011 Elin Kaaven Lihkku Niehku/Dream of Fortune Digital single, DAT o/s, 1 track

2009 Elin Kaaven Jiknon musihkka/Frozen music CD album, DATo/s, 10 tracks

2009 Sami Grand Prix CD, Rieban, Compilation, 1 track

2008 Sami Grand Prix CD, Rieban, Compilation, 1 track

2005 Elin Lahka EP, Rieban, 4 tracks

Referanser

Eksterne lenker 
 
 

Samiske musikere
Norske dansere
Fødsler i 1979
Vinnere av Sámi Grand Prix
Deltakere i Melodi Grand Prix 2017
Deltakere i Melodi Grand Prix 2020